
íme  én  meghalok  ; de  Isten  veletek  leszen. 

Azért  választottam  k.  h.  a haldokló  Jákobnak,  Jó 
zsef  fiához  intézett  e búcsúszavait  beszédem  alap- 
igéjéül  mert  két  nagy  gondolatot  látok  bennök  kife- 
jezve, melyeket  a nagy  Patriarcha,  halálában,  megható 
módon  valósitott  is  1. — Jákob  oly  erős  volt  a halállal 
szemben  mint  egykor  a pusztában,  hol  az  ismeretlen 
férfiú  képében  magával  Istennel  küzdött  meg  ; s oly 
áhitatos,  mint  előbb  Betelben  hol  álmában  Istent  látta, 
s e látomás  megörökítésére,  Isten  iránti  hálából  a kö- 
vet melyen  aludt,  olajjal  kenvén  meg,  azt  emlékjelül 
állította  fel.  Jákob  halálelőtti  nyngalmábau  több  volt 
mint  Bölcs, — ő Szent  volt;  — midőn  pedig  zokogó  fi- 
ai előtt  e szavakat  mondá  ki : ,,I  s t e n veletek  le- 
szen;— Istentől  kellett  ihletve  lennie, — mert  Isten- 
nek jelenléte,  s ótalmáról  csak  ő Maga,  vagy  Megbí- 
zottja adhat  biztosítást.  Valóban  a lélek  nyugalma  a 
test  halálrángásai  között,  s egy  oly  örökség  melylyel 
Istennek  ótalma  szál  át  az  utódokra,  oly  magasztos 
két  tárgy  melyeket  nem  lehet  eléggé,  s a gyász  nap- 
jaiban kell  leginkább  megszívlelnünk  ! 

De  aztán  mi  is  illenék  össze  jobban  e gyászünne- 
pély jellemével,  s czéljával  mint  halálról  beszélni,  mi- 
dőn halottnak  üljük  emlékét,  s beszélni  Isten  ótalmá- 
ról, miután  éppen  azért  gyűltünk  össze  hogy  Előtte  egy 
elhunyt  Főpap  lelki  üdvéért,  könyörögjünk?  Minden 

halott  egy  eleven  példa,  melynek  az  élőket,  a halálra 
kell  előkészítenie.  A templom  az  egyházi  gyészünne- 
pélykor  földfeletti  katakombává  változik  át,  s a halál 
árnyékával  van  megtelve,  melyben  az  élők  lelkei  a ha* 
lottak  szellemeivel  láthatlanul  társalognak,  — nem  a 
legalkalomszerűbb  e tehát  ilyenkor  a halálról  s az 
élet  és  halál  Uráról  elmélkednünk  ? Éppen  azért  mert  a 
bűn  megtanított  bennünket  félni  a haláltól  szükség  ak- 
kor főleg  annak  szemeibe  néznünk  midőn  áldozatait  si- 
ratjuk, hogy  majdan  mi  is  a halálharczot  bátran  meg- 
állhassuk. A hősök  az  ellenség  szemei  előtt  teremnek 
s növekednek,  s illik  hogy  minden  keresztény  hős  is 
legyen  egyszersmind.  ! 

Van  azonban  még  egy  körülmény,  mely  szintén 
arra  utalt:  hogy  e napon  Jákobnak  fennebb  mondott 
szavaiból  induljak  ki.  Én  az  ó szövetségi  Pátriarcha,  s 
a meghalt  Főpap  halála  között  ljasonrészleteket  látok. 
Csak  egy  párt  fogok  közülök  kiemelni,  melyek  épen  az 
előbb  említett  szent  írási  igékre  vonatkoznak.  Mind- 
kettő csendesen  múlt  ki,  s a Főpap  is  mikép  Jákob, 
nyugodt  odaengedéssel  várta  a halált.  „Én  kész 
vagyok  meg  hal  ni, “ — * mondá  nekem  a megbol- 
dogult Főpap  néhány  nappal  halála  előtt — Isten- 
nek hála  kibékültem  már  vele  a gyónás- 
ban, s egyesültem  vele  a sz.  áldozásban; 
m i várni  valóm  is  van  már  nekem  itt?  — 
nagy  isteni  kegyelem  huszonhét  évig  Püs- 
pöknek lenni; — s aztán  én  már  68  éves  va- 
gyok, mely  kort  nem  sok  ember  ér  el;  lá- 
tom hogy  az  idő  itt  van,  s én  szívesen  me- 
gyek; csak  hogy  hallja,  — tévé  hozzá  a 
szenvedő  A ty  a — ha  a f u ld o k 1 á s r ám  jön  igen 
n agy,-  p o ko  1 i-  k i n o k at  kell  kiállanom!  íme 
a meghalt  Püspök  is  úgy  volt  mint  a mennyei  Fő- 
pap ; félt  a kínoktól  de  nem  félt  a haláltól ! — És 
olyan  volt  az  üdvözölt  Püspök  végrendelkezése  is  mi- 
nő volt  Jákobé ; Jákob  egyedül  azon  földről  intézked- 

lietett  mit  csak  ígéretben  birt  Istentől;  és  Popovios 
Püspök  is  csak  a Megye  boldogabb  jövőjét,  mely- 
nek előkészítésén  életében  munkált , hagyhatta  gyer- 
mekeinek örökségül.  Isten  volt  az  ő öröksége,  s egye- 
dül annak  áldását,  s vele  mint  hiszszük  Istennek  éhal- 
mát hagyta  ő reánk. 

Nem  fogtok  tehát  — remélem — k.  h.  megütközni 
azon:  hogy  az  elhunyt  Püspököt  a sz.  Patriarcha  mel- 
lett annyiszor  említem.  Minden  gyászbeszéd  úgyis  némi 
tekintetben szoboT leleplezéshez  hasonlít; — és  a gyász- 
szónok  tiszte  a meghalt  életéről  a fátyolt  leemelni;  — 
nem  helyén  van  e tehát  hogy  én  ezt  egy  szent  férfiú 
megdicsőült  szellemének  fényében  teszem  ? Minden  le- 
leplezésnek világosságban  kell  megtörténnie! 

Én  mondom  mert  láttam  hogy  a megboldogult  Főpap 
nyugodt  odaengedéssel  várta  haálát;  és  ti  tudom  hiszi- 
tek nekem  hogy  valóban  hallottam  mit  imént  mondtam 
el,  s hisztek  a Püspöknek  hogy  szivéből  szólt,  midőn  a 
halál  gondolatával  vigasztalta  magát  hogy  kínjait  mér- 
sékelje. A halállal  szemben  megszűnik  mert  hasztalan 
minden  tettetés ! De  én  nem  elégszem  meg  azzal  hogy 
ti  a képnek  csak  egyik  oldalát  lássátok.  Ti  láttátok 
Püspökünket  a halálban,  látnotok  kell  őt  az  életben  is. 
És  én  Isten  segélyével  megkísértem  ezt  nektek  lehető- 
vé tenni.  Ti  aztán  magatok  Ítéljetek  méltó  volt  e Po- 
povi c s Püspök  oly  szép  halálra,  mint  minővel  kimúlt, 
s lehetett  e neki  is  joga  halála  előtt  Jákobként  teljes 
léleknyugalommal  fel  sóhaj  tani : „íme  én  meghalok 
de  Isten  veletek  leszen!11 


Ti  azt  mindnyájan  tudjátok  k,  li.  de  én  érzem  is 
egyúttal  s pedig  ma  érzem  leginkább,  hogy  az  ember 
élete  oly  sűrű  fátyollal  van  lefedve,  melyen  egy  halan- 
dónak szeme  sem  képes  áthatni.  Az  emberi  lélek  bel* 

seje  egyedül  a mindentudó  Szellem  előtt,  mely  a lélek- 
nek létet  adott,  áll  teljes  leplezetlenségében.  Szeren- 
csére azonban  az  ember  lelkét  egy  kém  kiséri ; a test 
a lélek  e kéme,  mely  őt  folytonosan  elárulja.  Ha  a sza- 
vak néha  rászednek  is,  az  arczvonások,  s még  inkább 
a tettek  mindig  hangosan  beszélik  el,  mit  a lélek  elhall- 
gat vagy  eltitkol.  Én  nem  Ígérhetem : hogy  az  arczkép 
mit  Popovics  Püspökrőladni  fogok  tökéleteslesz  ; tu- 
dom hogy  a puszta  jóakarat  kevés  mégarra:  hogy  ne  té- 
vedjünk; de  össze  fogom  azt  mindamellett  fővonásaiban 
állítani,  hogy  lássátok,  mit  láttam  én,  s aztán  ítéljetek.  Én 
kétségkívül  tévedhetek,  de  elég,  hogy  hiszem  azt  mit 
mondani  fogok.  Engem  a történet  egyben-másban  hely- 
re fog  igazíthatni,  de  Isten  ki  a jó  szándékot  veszi  első 
sorban  számba,  — remélem  — nem  fog  tulkem ényen 
megítélni.  Miket  elmondandó  vagyok,  vagy  tények , 
vagy  magánnézeteim, de  melyek  elmondott  szavak,  vagy 
véghezvitt  tetteken  alapulnak ; tőletek  függ  elfogadni 
tőlem  mit  adhatok,  vagy  más  meggyőződést  keresni. ! 

Kezdjük  tehát  elől  az  életet  melynek  kora  kialvá- 
sa bennünket  szomonmággal  töliött  el  s még  ma  is 
gyászban  tart ! 

A megboldogult  Püspök  k.  h.  ama  ritka  férfiak 
közé  tartozott,  kik  — mikép  a Fejedelmek — nagyok 
mihelyt  megszületnek.  Született  Komjáthon  Ugocsame- 
gyében  1896.  sept.  1 2.  Atyja  György  helybeli  lelkész 
azon.  régi  istenfélő  papi  nemzedékhez  tartozott  melynek 
tagjai  a háztartás,  s egyéb  életerkölcsök  egyszerűsége 
mellett,  mint  népeiknek  Elöljárói  a keresztényi  erények- 
ben valóban  elől  jártak.  Anyja  Lengyel  Mária  a leg- 
gyöngédebb  anyai  szeretettel  Istennek  lángoló  szere- 
tetét  egyesítette,  s a hivő  nép  keresztényi  nevelésében 
példája  által,  férjével  osztozott.  Komjáth  helység  több 
emeltebb  dombon  terül  el,  melyek  mindenikéről  a né- 
pes, és  jólmüvelt  Borzsovavölgyre  láthatni  be.  Azon 
magaslatról  különösen,  melyen  a papiak,  áll  8 — 
10  templomtorony  tűnik  szembe,  s e tornyok  harang- 

jainak  mélabájos  zenéje  áhitctos  érzelmeket  kelt  fel. 
Szüleinek  példáján  kívül  talán  éppen  e szép  tájkép  ha- 
tásának köszönhetni  hegy  Püspökünknek,  — mintha 
Istennek  lett  volna  felajánlva  mint  egykor  Sámuel,  — 
már  kisded  korában  legnagyobb  öröme  abban  telt,  ha 
templomban  lehetett.  O volt  Atyjának  legszorgalma- 
sabb, s legájtatosabb  híve  a templomban,  s egyúttal 
a községi  Eneklész  legbuzgóbb  segédje ; — a legszebb 
kezdet  mely  egy  püspöki  pályát  megillethet.  És  ime  ez 
volt  az  ő nagyságának  első  kiságárzása.  A következ- 
mény tanúságot  adott  arról,  hogy  a gyermekben  a va- 
lódi hivatás  nyilatkozott ; ő volt  később  mint  Püspök 
megyéjének  első  Typikistája  s egyszersmind  papjai- 
nak mintaképe  a külső  isteni  tisztelet  végezésében; — 
komoly,  ájtatos,  kitartó,  naéltóságos,  a csínnak  rend- 
nek lelke  s őre,  izlésteljes  az  ének  s egyházszertartá- 
si mozdulatokban,  valóban  Istennek  Felkentje  s He- 
lyetteseként tűnt  ő fel  az  oltár  előtt,  — valódi  Főpap  az 
őt  könnyező  áldozárok  között ! 

A meghalt  Püspök  első  iskolai  képeztetését  részint 
N.  Káról} bán,  részint  Mármai  os-Szigeten  nyerte.  An- 
nyi érdekest  tudok  csak  róla  e korból  hogy  tehetség, 
szorgalom,  s jó  viselet  tekntetébien  kitűnt,  társai  között. 
Egyszer  volt  csak  testileg  megfenyítve,  s mint  mond- 
ják akkor  is  ártatlanul.  A gyenge  gyermek  egyetlen 
jajszó  nélkül  állta  ki  a megnem  érdemelt  büntetést,  s 
akőszivü  tanár,  mert  a gyermek  sem  nem  sirt,  sem  nem 
vallott,  másodszor  is  megverette.  E részletet  azért  em- 
lítem itt  meg:  hogy  tudtunkra  legyen  mikép  a meghalt 
Püspöknek  gyenge  korában  mutatkoztak  már  jelei  ama 
határozottságnak,  sőt  jellemkeménységnek  mely  később 
kormányát  erőssé  tette,  de  neki  magának  sok  kelle- 
metlenséget, s hátrányt  okozott ! 

A Gymnásiumi  felsőbb  két  osztályt  Unghvártt  vé- 
gezte. Itt  is  neki  jutott  a vezérszerep  osztályában.  Azifju 
egyszerre  nőtt,  s ért.  Az  élesebb  szeműek  már  ekkor  ész- 
re kezdtékvenni  hogy  az  ifjú  Popovics  magasabb  pályára 

van.  hivatva.  A madárfiók  tollasodni  kezdett,  s a leendő 
sast  lehetett  benne  felismerni.  Egy  alkalommal  midőn 
a megboldogult  Püspök  mint  VI.  oszt.  tanuló  leczkét 
mondott  fel,  a tanteremben  gyenge  zugás  hallatszott,  mi- 
re tanára  Passics  e szavakkal  tette  meg  figyelmeztetésót 
„rutheni  attendite,  iste  érit  vés  tér  Episcopus44 
„oroszok  figyeljetek,  ez  lesz  a ti  püspökötök.41  Megle- 
het ösztönszerii  jóslat  volt  ez  csak,  de  pontosan  telje- 
sedett be,  mint  egy  látnoknak  jövendőmondása.  Annyi 
igaz  hogy  Passics  tanár  látni  vélte  mára  Tiarát  az  ifjú 
fején.  Fájdalom ! meghalt  mielőtt  tanítványát  megko- 
ronázva láthatta! 

A bölcsészeti  folyamot  Pesten  hallgatta  az  el- 
hunyt Püspök.  Szenvedélylyel  kellett  az  akkori  böl- 
csészeti tantárgyakkal  foglalkoznia  mert  később  di- 
cséretesen állotta  ki  belőlök  a szigorlatokat,  és  böl- 
csészeti tudorrá  lett.  Miért  nem  törekedett  egyúttal 
a hittani  tudorság  koszorúja  után  is , melyet  pesti 
jeles  növendékpap  létére  szintén  nem  lett  volna  tul- 
fárasztó  elnyernie,  nem  tudni.  Azt  hitte  talán  már  ek- 
kor is  hogy  elég  a tudós  fő,  tudós  czim  nélkül  is.  Any- 
nyi  igaz  hogy  — mikép  beszélik  — névaláírásaiban  a 
Bölcsészet-Tudoiá  czimet  sem  használta  soha,  és  igaz 
hogy  ő tudori  oklevél  nélkül  is  kitűnő  hittudós  volt ! 

Iskolai  pályájának  befejezése  után  nem  sokára 
áldozárrá  szenteltetvén  fel,  előbb  szolyvai,  utóbb  pedig 
Már.-szigeti  segédlelkészszé  lett;  alig  múlt  el  azonban  két 
év  s őt  a megye  egy  időre  elvesztette.  Tarkovics  Ger- 
gely az  akkori  eperjesi  Püspök  magához  hívta  volt  őt 
el,  és  titkárává  tette.  Nem  tudhattam  kié  megyeváltoz- 
tatásnak valódi  okát.  Hire  járt  mintha  itthon  mellőzték 
volna.  Meglehet.  Néha  a nagy  ember  is  úgy  jár  mint  a 
nagy  kő,  melyet  a kőművesek  félre  dobnak  hogy  nő 
gyűljön  meg  vele  bajok.  Némelyek  szemeiben  éppen 
a legjelesebb  tulajdonok  a legnagyobb  hibák.  Az  embe- 
rek között  nem  úgy  van  mint  az  oktalan  állatok  között; 
közöttünk  a kicsiny  üldözi  a nagyot ; és  sokszor 

a szúnyog  nyeli  el  az  oroszlányt  - Lehet  hogy  az  el- 
hunyt Püspök  titkos  belső  ösztönnek  engedett  hogy  me- 
gyénk határát  átlépje  de  az  való  hogy  e határ,  — a 
Toplya  folyó  Varanónál — rá  nézve  Rubicon  volt  mert 
tulrajta  dicsőség  várt  rá  Eperjesen,  mint  egykor  Cae- 
sarra Rómában.  Popovics  — mondhatni  — segédlel- 
készből egyszerre  Püspökké  lett ; — mert  a test,  s szel- 
lemben egyirántt  elaggott  Tarkovics  helyet  az  eperjesi 
megyét  majdnem  egész  tizenöt  éven  át  ő kormányozta; 
a czim  hiányzott  csak,  magát  a püspöki  hatalmat  csak- 
nem korlátlanul  ő kezelte.  Nem  ismerem  Eperjesmegye 
e korbeli  történetének  részleteit,  de  azt  közönségesen 
állítják,  hogy  Popovics  magas  s felelőségterhes  állá- 
sát teljesen  megbirta.  Egy  alkalommal  Ocskay,  kas- 
sai püspök  tett  az  eperjesi  püspöknél  látogatást,  s 
szétnézvén  az  irodában  oda  nyilatkozott:  hogy  ily  ren- 
dezett püspöki  irodát  egész  Magyarországon  nem  lá- 
tott. Popovics  nem  csak  teljes  bizalmát  bírta  Püspö- 
kének hanem  főleg  az  agg  Püspök  végéveiben  még 
tekintélylyel  is  birt  előtte.  Alig  hihető  de  megtörtént 
mit  mondani  fogok.  Egy  írnok  hordta  volt  be  Popo- 
vics titkársága  idejében  a kész  megyekormányi  ren- 
deleteket Tarkovicshoz  aláírás  végett,  és  minthogy  az 
aláirás  az  öreg  Püspök  szemei,  és  kezének  elgyen- 
gültsége  miatt,  főleg  ha  a csomag  nagyobb  volt  hosz- 
szabb  időt  vett  igénybe ; — az  írnok  többször  vön 
magának  merészséget  az  asztal  túlsó  végén  a rende- 
letek egy  részét,  az  agg  Püspök  tört,  és  szabálytalan 
tollvonásait  utánozva,  — aláírással  látni  el,  hogy  ko- 
rábban szabadulhasson ; az  öreg  Püspök  az  ifjú  nö- 
vendékpap e csinyjét  egyszer  észrevette,  s ekkép 
szólt  a megrémült  írnokhoz:  ,,j  ó 1 van  fiam  jól; 
segíts  a szegény  öregnek;  de  légy  ovatos 
nehogy  azt  titkárom  megtudja11.  Igaz  hogy 
az  elaggott  püspök,  ekkor  már  csaknem  másodgyer- 
mek volt,  de  belőle  a korábbi  benyomások  szóltak! 

Az  1837-ki  évben  másodszor  lett  Popovics  Püs- 

pökké  de  most  már  a püspöki  Tiara  diszlett  érdem- 
koszorús  fején,  és  a püspöki  hatalmat  nem  cstipán 
kezelte  többé,  hanem  bírta  is.  A mennyei  Főpap  hét 
egész  éven  át  hagyta  árván  a munkácsi  megyét,  hogy 
választott  Felkentjelöl  tjének  főpapi  nevelését  befejez- 
ze. Mert  k.  h.  bár  mi  mindnyájan  Istennek  szent 
családjához  tartozunk,  a püspökök  mindamellett  mint 
Isten  Helyettesei,  és  Egyházának  jegyesei  a földön,  e 
család  kiválóbb  tagjai ; ők  az  elsőszülöttek  jogaival 
bírnak ; Isten  még  anyjuk  méhében  választja  őket 
ki,  és  ő maga  vezeti  nevelésüket  őrangyalai  által, 
miglen  felkenetnek.  Korára  nézve  41,  áldozárságra  17, 
és  kanonokságra  egy  éves  volt  Popovics  midőn  az 
ős  munkácsi  egyházmegye  Püspökévé  neveztetett  ki. 
Hitelesnek  mondja  magát  a hir  melyből  tudom  : hogy 
Tarkovics  Püspök  felszcliiatván  annak  idejében  adna 
véleményt : ki  lenne  az  üresedésben  lévő  munkácsi 
püspökségre  a legméltóbb,  az  őt  megkereső  felsőbb 
helyre  e nehány  szóval  válaszolt:  „Az  én  titká- 

rom, Popovics  Bazilom  kívül  senkit  sem 
ismerek  a két  megyében  ki  a munkácsi  püs- 
pöki szék  betöltésére  alkalmatos  lenne11 
íme  egy  gyermekké  lett  kilenczven  éves  erőtlen  ag- 
gastyánnak ajkaival  fejezte  ki  a Szentlélek  akaratát,  s 
s földi  hatalomnak  meg  kellett  hajolnia  a menyei 
hatalom  intése  előtt!  E kinevezés  váratlan- 
sága miatt  renkivüli  meglepetést  idézett  elő  nálunk! 
Nem  sokára  azonban  a dolgot  mindenki  igen  termé- 
szetesnek találta.  Néhány  nap  elég  volt  arra : hogy 
a kétkedők,  s elégületlenek  győződnének  meg  arról, 
hogy  a kormány  érett,  ügyes,  s erős  kezekben  van. 
Az  ifjú  pap,  s a régi  püspöki  trón  teljesen  egy- 
beillettek. Csak  egy  csekély1  egyébkint  jeles  férfiak- 
ból álló  töredék,  nem  láthatna  azt  be.  Néha  a leg- 
erősebb elmékre  is  mámor  ül  le,  s elszédülnek.  Az 
Isten  ujjának  sokszor  sújtania  kell  hogy  észrevegyük, 
midőn  már  súlyát  érezzük.  A megyei  papság  hason- 

lithatlan  többsége,  mely  megunta  már  a belharczokat 
s békére  vágyott  elégülten  mondá  : Dicsőség  ama- 
gasságban  Istennek;  és  békesség  a földön 
a jó  akaratú  embereknek.  (Luk.  2.  14.)  És  a 
várt  béke  megjött.  Nem  sokára  az  összes  nyáj  uj 
Pásztora  köré  gyülekezett.  Az  uj  Püspököt  lelkesedve 
hívták  kis  Bazilnak  mert  hitték,  hogy  egy  másik 
Nagy  Bazillá  fog  idővel  szemeik  előtt  félné- 
vekedni.  — Egyházi  megyénkben  minden  mozgásba 
jött  ekkor  mint  folyadék  melybe  pezsgerővel  biró 
vegyszert  dobnak.  Popovicsnak  P.  visszaérkezése  nem 
csak  uj  korszaknak,  hanem  uj  életnek  is  kezdete  volt 
megyénkben,  és  ezen  uj  élet  jótékony  hatása  már  az 
első  napokban  átalános  örömben  nyilatkozott. 

Egyébiránt  nemcsak  az  egyháziak,  a nemes  Ungh, 
sőt  a szomszéd  vármegyék  polgárain  is,  rang  és  val- 
láskülönbség nélkül  meglátszott  a részvét  öröme.  A 
beigtatási  ünnepély  oly  élénk,  zajos  és  fényes  volt, 
hogy  talán  nem  is  lenne  szükséges  többé  ily  alakban 
ismétlődnie.  Úgy  látszott  azonban,  mitha  e kétezer 
éves  vén  város  e napon  különösen  ki  akart  volna  ma- 
gáért és  túl  akart  volna  valamennyin  tenni.  Midőn  az 
újonnan  beigtatott  Püspök  mint  szegény  tanuló  idő- 
zött még  benne  — mikép  egy  alkalommal  maga  a 
Püspök  mondá  — a város  külseje  is  igen  szegényes, 
falusi  kinézésű  volt ; alig  volt  benne  öt-hat  zsindely- 
lyel  fedett  ház,  a többi  zsupfedél  alatt  álott ; 20  év 
alatt  azonban,  mig  Popovics  Püspökké  emelkedett, 
— a város  is  elhányta  lassan  magáról  tépett  foszlá- 
nyait, kiegyengette  vénsége  í'ánczait,  és  ifjabb  dísze- 
sebb, városias  alakot  öltött.  A város  törzsnépe  szegény 
maradt  ugyan  odábbra  is  de  annyit  megtakarítha- 
tott, hogy  nagy  Vendégének  visszaérkezésekor  ünne- 
pélyes külsőben  jelenhetett  meg ! 

Es  a meghalt  Püspök  hosszú  hivataloskodása 
alatt  nagy  részben  igazolta,  sőt  több  tekintetben  túl 

is  múlta  ama  reményeket  melyeket  pályájához,  úgy 
az  egyházi  férfiak , valamint  a világi  polgárok  is 
hozzáfűztek.  Dicsőséggel  birta  meg  helyét  mint  Fő- 
pásztor,  mert  az  irás  tanácsa  szerént  „h i v és  okos 
szolga  volt  (ő)  kit  ura  há za  né p éne k gond- 
viselőjévé rendelt  (Márk  24.45.)  és  egyúttal  lel- 
kiismeretesen töltötte  be  kötelességét  mint  honpolgár. 
Ő megosztotta  hűségét  Isten  és  Fejedelme  között,  és 
megosztotta  munkás  életét  az  Egyház,  és  Hazája  között! 
Szükség  kiemelnem  nehány  érdekesb  mozzanatot  ezen 
eseménygazdag  életből,  mert  ezt  beszédem  czélja  ki- 
vánja ; de  csak  rövid  vázvonásokban  tehetem  azt,  mert 
nem  lehet  szándékom  türelmeteket  végkép  kimerí- 
teni. 

A meghalt  Püspöknek,  mint  egyházi  JCormány- 
zénak  papjai,  s népe  biztató  bizalmán  kívül  két  nagy 
előnye  volt,  midőn  a megyei  kormányt  kezébe  vet- 
te. A nem  rég  elhunyt  Csurgovics  János  székesegy- 
házi Prépost,  ki  megelőzte  Popovics  Püspököt  a ha- 
lálban, közvetlen  Elődje  volt  egyúttal  kormányban  is. 
Nem  lehet  kérdésbe  vonni : hogy  Popovics  P.  kormány  - 
raléptekor  sok  tenni,  és  sok  javítani  való  volt  még 
megyénkben,  de  a nagy  munka  mindamellett  meg  volt 
már  kezdve.  Csurgovics  éles,  és  éber  szellemmel  birt, 
mely  sokat  látott , s birt  erélyes  akarattal,  és  hatal- 
mas karral,  melylyel  az  ur  szöllőjében,  a szükséghez 
képest  szorgalommal,  és  sikerrel  „gyomlált,  és 
rombolt,  hogy  ismét  plántáljon,  és  újra 
építs  en“.  E foglalkozás  közt  lepte  őt  meg  Popo- 
vicsnak  Püspökké  neveztetése.  Sión  őrségének  Pa- 
rancsnokai felváltották  egymást.  Es  az  uj  Püspökre 
Csurgovics  Helyetnöktől  becses  örökség  szállott  át. 
Csurgovicsnak  csaknem  mindent  elölről  kellett  kez- 
denie; Püspökutódja  már  járt  nyomokra,  és  meg- 
egyengetett  útra  lépett.  Csurgovics  faltörő  gép  volt, 
mely  a megyében  itt  ott  beférkezett  többnemü  visz- 
szaélések  gátfalán  rést  tört;  Popovicsnak  a roham 

küzdelme  maradt  hátra;  és  ő bátran  támadott,  és 
győzött ! 

Egy  másik  előnye  volt  a meghalt  Püspöknek  15 
évi  tapasztalása  melyet  Eperjesről  hozott  magával. 
Ez  volt  a becses  hozomány  mit  idejövetelekor  Egy- 
házjegyesének nyújthatott.  A leghivatottabb  kormány- 
zónak is  sokszor  kell  tévednie  míg  a jó  kormány- 
zás titkaiban  avatottá  lesz.  Az  ügyes  kormányfér- 
fiakat nem  az  elmélet,  hanem  az  élet  neveli.  Popo- 
vicsnaknem  kellett  többé  kísérleteken  kezdenie,  hogy 
csalódásokba  ütközzék.  0 ott  kezdett,  a hol  mások 
végeznek.  Es  saját  kitűnő  személyes  tulajdonain  kí- 
vül e két  ok  közrehatásának  kell  betudni : hogy  ke- 
ze munkáján  mindjárt  kormánya  elején  látszani  kez- 
dett az  eredmény  áldása.  0 vetett,  és  mi  csakhamar 
arattunk.  Jónás  borostyánybokrát  is  Isten  egy  napon 
át  növesztette  meg,  mely  aztán  a Látnoknak  árnyé- 
kot adott ! 

Első  gondjai  közé  tartozott  a már  előbb  létezett 
megyei  kegyes  alapítványok  szabályozása.  O 40  ezer- 
nyi tőkét  talált  és  közel  200  ezeret  o.  é.  hagyott  hát- 
ra. Megnyitotta  továbbá  a Pócsy  püspök  által  terve- 
zett papi  fiárvák  intézetét ; az  épület  Pócsytól  van, 
de  az  intézet  tőkéjét  Popovics  teremtette.  Megyénk 
szegény  de  áldozatkész  papsága  Főpásztorának  egy 
intésére  lehetővé  tette,  hogy  a jótékony  intézet  rövid 
idő  alatt  (1840)  életre  támadjon,  s virágozóvá  legyen. 

Az  O nagy,  s éber  elméjében  támadt  a gondo- 
lat is : hogy  a régi  szűk,  s tulszerény  külsejű  püs- 
pöki lak  tágasabbá,  és  díszesebbé  alakitassék  át;  O 
akarta  és  a nagyszeíü  uj  épület  nehány  év  alatt  egé- 
szen saját  költségén  előállt.  — 1 Es  neki,  saját  példá- 
jának, s buzgalmának  lehet  nagyrészben  köszönni, 
hogy  a mi  történt  a központban  megtörtént  egyút- 
tal szélesen  kiterjedt  megyénk  minden  vidékein  is. 
Az  uj  püspöki  lak  homlokzatának  szép  felii-atában*) 

*)  „Domine  Deus  Benedic  Domine  domui  Servi  tui'L 

áldást  kért  a Főpap  saját  házára;  s Isten  többet  adott 
neki  — mikép  egykor  Salamonnak  — mint  mennyit 
kért.  A Föpásztorrá  árasztott  isteni  áldás,  mint  a su- 
garait szétlövellő  nap  szerteterjedt  az  összes  megyé- 
re. Popovics  kormányraléptekor  alig  volt  30  kőtemplom 
és  mintegy  ugyanannyi  szilárd  anyagokból  épült  lel- 
készlak, most  van  234  kőtemplomunk  és  222  köböl 
épült  lelkészlakunk.  Igaz  hogy  a meghalt  Püspök, 
hogy  a megkezdett  költséges  épületet  befejezhesse 
kényszerülve  volt  jövő,  egyébkint  is  szűkén  kimért  jö- 
vedelmeinek rovására  kölcsönt  venni  fel,  miáltal  ön- 
maga vetett  békókat  adakozó  kezeire,  de  az  minda- 
mellett nem  akadályozta  őt  abban,  hogy  saját  kony- 
háján évenkint  legaláb  12  tanulót  ne  élelmezne,  hogy 
1852-ik  évben  több  hónapon  át  naponkint  előbb  100, 
később  pedig  több  mint  200  éhezőnek  táplálékot  ne 
adna,  és  hogy  ne  segített  legyen  mind  azokon,  kik 
hozzá  vagy  megbízottjaihoz,  mint  nyilvános  koldu- 
sok, vagy  mint  titkos  nyomorultak,  alamizsnáért  já- 
rultak. Ő szegényül  halt  meg  mert  mig  élt  aránylag 
gazdag  volt  adakozásban  a szegények  iránt. 

És  ha  szegényül  halt  is  meg,  de  még  életében, 
szellemi  adományain  kívül  gazdag  anyagi  örökséget 
hagyott  fiainak.  Nemrég  még  igen  gyengén  voltak  ellát- 
va megyénk  papjai;  a hivő  nép  általfizetett  csekély  járulé- 
kokon kivül  alig  volt  30 — 40  frtnyi  évi  segélypénzök. 
Azüdvözült  Püspök  addig  zörgetett  az  igazság  ajtaján, 
mig  végre  megnyílt  az,  s megyénk  papjai  meg  nyer- 
ték az  1848-ki  évben  az  első  tetemesebb  pénzsegély- 
ből álló  papi  illetéket.  Az  1849.  év  azonban,  a bibli- 
ai sovány  tehenekként  elnyelte  azt  mit  az  előbbi  év 
szült.  A papi  illeték  beállitatott  ; — s a Püspöknek  is- 
mét kérnie  kellett; — s ő kért,  s ismét  meghallgat- 
tatott. Csaknem  úgy  járt  mint  ama  földbirtokos  kit 
a megvett  birtokból  kipereltek,  s másodszor  kellett 
azt  megvennie.  Az  imádandó  Isteni  gondviselés  titok- 

teljes  intézkedése  volt  az  k.  h.  hogy  megyénk  a rég' 
óta  sóvárogva  várt  ez  utóbbi  adományt  is  ugyanazon 
uralkodó  felséges  Ház  kegyelmes  kezeiből  vegye, 
melynek  egyik  Őse  a dicsó,  s örökké  felejthetlen  em- 
lékű Fejedelemnö,  — a Bacsinszky  Püspökünk  által 
itt  e templomban  a szegény  orosz  nép  Anyjának  neve- 
zett, Mária  Terézia, — e Megyét  mely  soká  volt  azelőtt 
Egyházmegye  megyés  Püspök  nélkül  1773  önmagá- 
nak adta  vissza,  s mely  Háznak  kell  majdnem  min- 
dent köszönnünk,  mivel  jelenleg  bírunk ! ! 

Tulhosszura  kellene  nyúlni  beszédemnek  ha  rész- 
letesen akarnám  elsorolni  mind  azt  mit  tett,  a meg- 
halt Püspök  a Tanitóképezde  körül  melynek  épüle- 
lete  alatta  emelkedett  fel  s maga  az  intézet  is  alat- 
ta szerveztetett ; a Papnövelde  körül  mely  közben- 
járására nemcsak  czélszerüen  átalakitatott  s kibő- 
vítetett, de  melynek  évi  illetéke  is  a növekedő 
szükséghez  képest,  időközönkint  többször  felemelte- 
tett; — mit  tett  a Főt.  s nemes  ős  Káptalanunk  kö- 
rül melyet  megmentett  az  irigyei  által  szándékba 
vett  megcsonkítástól,  kieszközölte  jövedelmeinek  meg- 
szaporítását,  s kijárt  részére  diszjeleket,  hogy  a való 
érdem  elismertetését  annál  szemlélhetőbbé  tegye  s a 
megye  ifjabb  erőire  ezáltal  is  buzditóbban  hasson ; 
minő  gyöngéd  szereteteí  mutatott  továbbá  megyénk 
papi  nőárvái  iránt,  kiknek  ápoltatathatása  s nevel- 
tethetése  tekintetéből  20  ezer  f ból álló  tőkét  gyűjtött,  sőt 
egy  nemrég  elhalt  áldott  lelkű  paptestvérünk  hagyo- 
mánya utján  házat  is  szerzett,  s csak  kora  halála  gá- 
tolta meg  abban  hogy  az  Intézetet  meg  nem  nyithatta  ; 
minő  előrelátást  tanúsított  végre  mint  szegény  orosz 
népünk  feje,  s vezére,  s minő  gondosságot  mint  a 
megye  összes  gyermekeinek  Atyja,  midőn  több  mint 
40  reményteljes  világi  orosz  ifjút  megyei  segély- 
ben részesítvén,  nekik  a különféle  polgári  pályá- 
koni  előhaladást  lehetővő  tette  s ezáltal  mint  hisz- 
szűk,  a magyarorosz  népnek  számarányhoz  mért  ér- 

r.elmiségnek  alapját  megvetette  ; — mindezeket  rész- 
letezni, s kellőleg  méltatni  majdan  megyénk  e kor- 
szaka történetírójának  feladata  leend.  En  csak  any- 
nyit  jegyzek  itt  meg:  liogy  elhunyt  Püspökünk  szá- 
mos, s nagy  müvein  könyeznie  kellene  majd  utódjá- 
nak, mint  könnyezett  egykor  N.  Sándor  Atyjának  Fli- 
lepnek  győzedelmei  felett,  ha  megyénkben  annak  el- 
maradottsága miatt,  még  mindig  oly  sok  teendőnk 
nem  volna! 

Nekem  Popovics  P.  polgári  pályáját  is  csak  fu- 
tólag lehet  érintenem.  A politikai  időjárás  a nélkül  is 
még  mindig  kissé  borús  arra  hogy  teljesen  hü  poli- 
ticai  jellem  képet  fessünk.  Aztán  erre  nincs  is  nagy 
szükség;  ti  őt  jobbára  ismeritek  mint  polgárt,  mert  pá- 
lyáját szemeitek  előtt  s veletek  futotta  meg.  Ti  tud- 
játok hogy  a megye-  és  országgyűléseken  a mérsé- 
kelt de  szabadelvű  párthoz  tartozott,  és  egyúttal  mint 
értelmes,  s bátor  fő  kivívta  az  ellenzék  becsülését 
anélkül,  hogy  a kormány  bizalmát  kellett  volna  el- 
játszania. 0 mint  az  Evangélium  egyik  fő  hírnöké- 
hez illett  őszintén  sőt  hévvel  szerette  a szabadságot, 
de  minthogy  egyúttal  a rendet  tartotta  a szabadság 
legfőbb  biztositékának,  ment  volt  annak  kinövései  és 
íulcsapongásaitól.  Popovics  Püspököt  a gyászemlékü 
1848  év  helyén  találta,  és  az  1849 -ki  év  igazolta  őt. 
A veszély  mely  őt  1849  — 1850  környezte,  a tőle  el- 
választott gyermekeit  szomorúsággal  töltötte  el,  de 
rajta  mitsem  változtatott.  Maradt  mi  előbb  volt.  Öt 
a veszély  és  szenvedés  még  edzettebbé  tették,  s ko- 
rával állambölcsesége  is  nőtt.  Az  1861-iki  évben  a 
politicai  dermedtséget  nála  is  élénkség  váltotta  fel; 
távol  volt  azonban  a hiú  képzelem  minden  csalképei- 
től.  Nála  a remény  nem  tömörült  át  hitté.  Mindamel- 
lett azonban  egyenes  s határozott  volt  akkor  is  min- 
denben mit  mint  polgár  szólt  és  tett.  Ö mérsékelt 
volt,  és  higgadt  anélkül  hogy  a tettetést  kellett 
»a  segédül  hívnia.  Még  a nemzetiségi  mozgalmak 

zaklathatták  öt  fel  tulságokra.  Neki  nagy  hivatása 
volt  arra : hogy  kétes,  és  meglépéssel  járó  esetek- 
ben magát  hirtelen,  és  biztosan  tájékozza.  Sőt  való- 
színű hogy  a nemzetségi  mozgalmak  felcsapkodó  hul- 
lámai benne  már  kész  meggyőződésre  találtak : hogy 
rajta  megtörjenek.  Orosz  volt  anélkül,  hogy  meg- 
szűnt volna  magyar  lenni.  Popovics  P.  saját  személyé- 
ben szerencsésen  oldotta  meg  amaz  országfontos  s ne- 
héz kérdést,  hogy  lehet  Magyarországon  a honpol- 
gár, és  egy  nép  fiának  kötelességeit  öszhangzásba  hoz- 
ni. Utjesenicsben  hiba  volt  hogy  — Feszler  szerint  — 
sokszor  nem  lehetett  felismerni  keresztény  e ő vagy 
török ; Popovicsnak  ellenben  fényoldala  az,  hogy  nem 
lehetett  rajta  észrevenni  magyar  e vagy  orosz; 
magyar  e többé  vagy  orosz!  Benne  a két  test- 
vérnép szeretete,  a szabadság  és  törvényesség  szere- 
tetében  teljesen  összefolyt,  mikép  az  emberben  a lé- 
lek, és  test  egy  egyénné  forr  össze.  Valóban,  hogy  a 
munkácsmegyei  orosz  nép  a közelmúlt  években  el- 
évülhetlen  természeti  jogait  nyugodt  mérsékeltséggel 
védte,  az  legnagyobb  részben  Püspöke  egészséges  né- 
zeteinek, eszélyének,  s tekintélyének  számitható  be ; 
és  Felséges  Urunk  és  Királyunknak  nemcsak  főpászto- 
ri érdemei,  hanem  kétségkívül  polgári  erényei  i ránt 
is  volt  szándéka  legmagasabb  elismerését  mutatni  ki, 
midőn  meghalt  Püspökünket  pár  év  előtt  titkos  Ta- 
nácsosainak diszsorába  emelni  kegyeskedett 

E rövid  rajzból  is  láthatjátok  k.  h.  hogy  az  el- 
hunyt Püspökben  a polpár  kiegészítette  a Főpásztort. 
A kér.  Egyház  nem  szokta  minden  egyes  tagját  hí- 
vőre s polgárra  megosztani  ; ő gyermekeit  az  állam- 
nak is  neveli  hogy  annál  biztosabban  nyerje  őket  meg 
Istennek.  És  Popovics  Püspöknek  erősen  kellett  erről 
meggyőződve  lennie  mert  hosszú  kormánya  alatt  e 
szellemben  hatott  és  tett ! 

Még  azonban  én  nem  mondtam  el  mindent. 

Az  elhunyt  Püspök  kormányraléptekor  tört  út- 
ra lépett,  és  egyúttal  gazdag  tapasztalási  készletet 
hozott  ugyan  ide  magával ; de  mindezen  előnyök  nem 
tették  volna  őt  nagygyá,  ha  egyszersmind  ő maga  is 
nem  birt  volna  kitűnő  személyes  tulajdonokkal.  Rá 
nézve  a kedvező  körülmények  csakis  előnyök  voltak, 
de  nem  voltak  egyúttal  szerencsés  kormányának  lét- 
feltételei. Oly  éles  ész,  és  oly  mély  ítélettel  annyi 
olvasottság,  és  emberismerettel,  oly  vállalkozó  de 
még  is  óvatos,  határozott  és  egyszersmind  kitartó 
jellemmel  minővel  Popovics  Püspök  birt  sebesen  tör- 
tetett volna  ő át  az  első  kísérleteken.  Neki  elég  lett 
volna  sastekintetével  a megyei  ügyek  között  pusztán 
körülnéznie , hogy  teendőivel  tisztában  legyen.  Én 
nem  merem  őt  lángelmének  nevezni  ; — ha  a láng- 
elme, — mint  mondják  — nem  szenvedi  meg  a sza- 
bályszerűség nyűgeit,  ha  zajos  és  áradozónak  kell 
és  ha  képzelgőnek  s bizarnak,  lehet  lennie,  — úgy 
Popovics  B.  P.  nem  volt  lángelme.  — 0 komoly 
volt  mint  a hivatás,  és  pontos  volt  mint  a természet ; 
— pedánsá  leendett,  ha  szerencsére  kedélye  nem  elég- 
gé élénk.  Szavain,  és  különösen  irományain,  nem  lát- 
szott meg  az  erős  képzelő  tehetség ; — de  meg  volt 
bennök  a magvas  rövidség,  a csin,  a bevégzettség. 
Benne  össze  volt  tömörödve  a tűz,  mit  a lángelme 
izzó  szikrákban  szór  ki.  Tartsatok  egyébként  felőle 
bár  mit;  ■ — én  annyit  hiszek  állíthatni:  hogy  a meg- 
halt Püspök  magas,  domború,  s rendkívül  széles 
homloka  teljesen  egészséges  velőt  fedett;  eleven  feke- 
te szemeiből,  melyek  fényét  a betegség  nem,  csak  a 
halál  jege  volt  képes  megtörni,  — éles,  átható,  szi- 
lárd szellem  nézett  ki ; finom  metszetű  száján,  s vé- 
kony ajkain,  éber  és  biztos  érzék,  belső  öszhang,  a 
lélek  derültsége,  az  erő  öntudata  volt  észlelhető.  Én 
mondom,  de  egy  egész  megye  kész  ismételni:  hogy 
Popovics  Bazil  Püspök  egy  egész  fejjel 
volt.  magasabb  mindnyájunknál;  ---és  ha- 

nem  is  lett  volna  Püspök,  kitűnő  szellemi 
tehetségeire  nézve  úgy  is  Első  lett  volna 
meg  y^éj  ében! 

És  talán  épen  e szellemi  tulnyomósága  volt  egy- 
úttal annak  oka.-  hogy  őt  egy  bizonyos  tekintetben 
balul  ítélték  meg.  O érezte  erejét,  s hatalmát,  s az 
meg  is  látszott  rajta; — ime  ez  volt  miben  némelyek 
megbotránykoztak.  Meglehet  hiba  volt  az,  az  emberben, 
de  nem  volt  hiba  az  egyházi  Kormányzóban.  Popo- 
vics  Pben  minden  leereszkedése,  és  közlékenysége  mel- 
lett kétségkívül  volt  valami,  mi  a hozzá  közele- 
dőt távul  tartotta.  De  tudjátok  mi  volt  ez?  ő szel- 
lemi erején  kívül  teljes  öntudatával  birt  annak : hogy 
hatalma  Istentől  van,  s e belérzet  ki  is  volt  egyút- 
tal arezán,  s összes  lényén  nyomva.  Mi  van  itt  miben 
megütközzünk?  Az  ő megjelenése  tekintélyes  volt 
anélkül  hogy  szüksége  lett  volna  magát  erőtetnie. 
A hivatását  felfogó  s betöltő  Püspöknek  tekintély- 
nimbusa  magától  képződik,  mint  a szentek  fényköre ! 
A megyés  Püspök  Atyja,  de  egyszersmind  egyházi 
tekintetben  korlátlan  Ura  is  híveinek.  A mi  Égyhá- 
zunk  különösen,  Püspökeit  még  szent  énekeiben  is  Despo- 
táknak  nevezi.  A Püspök  saját  megyéjében  az  Isteni 
kegyelem  letéteményese,  s csatornája  is  egyszersmind. 
Szükség  e tehát  hogy  tulbizalmas  legyen  midőn  le- 
het komoly,  anélkül  hogy  hideg,  rátartó,  visszata- 
szitó  lenne?  A valódi  szeretetnek  nincs  szüksége 
mindig  arra,  hogy  zajosan  nyilatkozzék.  A komoly  sze- 
lídség talán  az  egyedüli  jelleg  mely  az  Isten  helyet- 
tesét méltólag  megilleti.  Popovics  Püspöknek  kétség- 
kívül, nagy  tekintélye  volt  papjai  előtt,  de  ismét 
mondom  ő azt  nem  kereste,  és  nem  is  élt  vele  vissza, 
sőt  adott  alkalommal  fölhasználta  azt  a jóra.  Egy  pap 
egykor  hízelgő  asztalbeszédhez  kezdett:  a Püspök  az- 
zal szakította  őt  félbe:  hogy  tetteit  bírálni,  majd  a 
történet  dolga  lesz!  Valóban  nagy  merészség  kellett 
volna  ahoz:  hogy  valaki  e saját  értékét  teljesen  is- 

merő,  s érző  Főpap  előtt  hízelgésekre  áradjon.  0 nem 
is  szerette  a hízelgőket,  s egyúttal  távul  is  tudta  ő- 
ket  magától  tartani,  mint  visszaüzi  a fénytest  a se- 
tétség  rovarait.. 

Mikép  fogta  ő fel  a viszonyt  mely  őt  lel- 
ki gyermekeihez  kötötte,  arról  ne  külseje  hanem 
szavai,  tettei  s élete  tanúskodjanak.  Nem  volt  pap, 
talán  a legifjabbak  igen  ritka  kivételével,  kit  ő 
le  nem  ültetett,  s szegénysége  daczára  asztalához  meg 
nem  hivott  volna  valahányszor  nála  megjelentek.  E- 
bédlője  társalgó  terein  volt,  melyben  az  egyébkint  ko- 
moly Püspök  közlékeny  s bizalmas  családatyává  lett ! 
Szerény  ebédjeit  nem  az  étkek  hosszú  sora , hanem 
a vendéglő  Püspök  kedélyessége  nyújtotta  gyakran 
hosszúra. 

Bámulni  kellett  továbbá  azon  kimerithetlen  türel- 
met, melyet  a kihallgatások  alkalmával  tanúsított.  Máso- 
kat betegségre  kínozták  volna  el  a hosszú,  gyakran  unal- 
mas vagy  üres  panaszok ; rajta  a békétlenségnek  leg- 
csekélyebb jelét  sem  lehetett  észre  venni.  Mindenki- 
nek úgy  sem  tehetett  eleget,  legaláb  azzal  ajándékoz- 
ta meg  tehát  a czélt  nem  nyert  kérelmezőket  is  hogy 
leereszkedő  társalgását  s vigasztalásait  élvezhették.  Kü- 
lönösen pedig  a szegény  köznép  iránt  látszott  lenni 
legtöbb,  mondhatni  elfogiút,  rokonszenvvel ; — A 
valódi  nagyság  jele ! A szegények  állanak  legalan- 
tabb, hozzájok  kell  hát  a nagyoknak  legmélyebben 
lehajolniok.  Oranegyedekig  láttam  őt  néha  beszélni 
lakjának  folyosóján  a szegény  hivő  néptől  kör- 
nyezve; a Püspökök  Fejedelme  jutott  ilyenkor  eszem- 
be a mint  az  őt  körülálló  szegényeknek  oktatást  vagy 
vigasztalást  adott!  Sőt  úgy  tetszett  hogy  még  papjai 
között  is  azokhoz  mutatkozott  legkegyesebbnek  kik  a 
papi  karban  a köznépet  képezték,  az  az  a kik  egy- 
ügyüebbek,  kevésbé  tanultak  vagy  szegényebbek  voltak. 

Valóban  ha  volt  Popovics  Püspökben  olyasmi 
is  mi  megütközésre  adhatott  egykor  okot,  fátyolt 

kellene  most  arra  borítanunk  hogy  egyedül  fényolda- 
lait lássuk,  s azokon  épülhessünk.  — Az  ő Püspöksé- 
gének czimevolt  csak  az  uralkodás  maga  a püspöki 
hivatalkodás  ránézve  terhes  szolgálat  volt  csak.  Mi- 
kép kath.  Egyházunk  Feje  az  összes  Egyházban,  úgy 
Popovics  P.  saját  megyéjében  valóban  Isten  szolgá- 
inak szolgája  volt,  mert  ö dolgozott  közöttünk  leg- 
többet s érettünk  dolgozott.  Nem  tudom  természettől 
volt  e eleme  a munka,  de  ha  nem,  kötelességérzete  azt 
azzá  tette.  Vasszorgalmát,  s kitartását  az  írásban,  s 
a megye  egyéb  ügyeinek  vezetésében  csak  tehetsé- 
gei múlták  felül.  0 egy  élő  gépnek  látszott  lenni , 
mely  több  embererővel  dolgozott.  Maga  olvasott  át 
minden  beadványt,  s sajátkezüleg  látta  azokat  el 
hátirattal,  melyeknél  nemcsak  a tartalom,  hanem 
még  az  irás  szép  külidoma  is  bámulatot  kelthetett. 
Ha  a mostani  megyekormányzás  módja  annyi  írást 
nem  tenne  szükségessé,  Popovics  P.  mint  hajdan  a 
sz.  Atyák  ivrétü  müveket  hagyhatott  volna  nekünk 
hátra ! Fájdalom ! a szék  melyen  irt  végzetes  volt  rá 
nézve ; rajta  dolgozva  kapta  meg  mellbaját  mely  leg- 
utóbbi betegségét  halálossá  tette,  s széken  ülve  halt 
is  meg.  A meghalt  Püspök  irószéke  hivatalkeresztje 
volt  melyet  odaadással  sőt  élvezettél  viselt,  s Isten 
megajándékozta  őt  azon  dicsőséggel,  hogy  rajta  halál- 
rafeszj  tessék! 

Es  ugyanazon  éleselmüséggel  tapintattal  s kitö- 
réssel találkozunk  mi  benne  akkor  is  midőn  a ta- 
nácsteremben elnöki  székén  ült ; sőt  ií t talán  még 
kevésbé  kimerithetőnek  látszott  türelme.  Nem  ő be- 
szélt legtöbbet,  de  ő hallott  s látott  legtöbbet.  Feszült 
figyelmét  melylyel  a felolvasottakat,  s tanácsnokainak 
beszédjeit  hallgatta,  semmi  sem  kerülhette  ki;  mély 
belátásának  semmi  sem  álhatott  ellen.  O uralkodott 
itt  is  mint  mindenütt  hol  megjelent.  Néha  órákig  nyúlt 
a tanácskozás ; ő egy  két  szót  mondott,  — s minden- 
kinek úgy  tetszett  mintha  ezen  egy-két  szóban  ma- 

ga  az  igazság  szólalt  volna  meg!  O az  itélőszék- 
nél  a jó  Bíró  mindkét  főkellékét  egyesítette:  tudott 
igazságos  lenni,  mert  belátó  volt;  — és  akart  lenni 
igazságos,  mert  félte  az  Urat,  és  szerette  az  ő 
igazságát ! 

Egyet  említek  még  meg  mi  jellemére  szintén 
elég  világos  szint  vet.  0 szerette  a csínt,  s pontos- 
ságot, és  meg  is  kívánta  azt  papjaitól,  de  ő maga 
nemcsak  pontos,  és  csinteljes  volt,  a misézéstől  le 
egész  a legcsekélyebb  öltönydarab  megválasztása,  s 
felöltéseig  — hanem  papjainak  az  önmérséklés,  s ön- 
tagadásban is  adott  példát.  Az  ő étele,  s itala  ebéd- 
nél fél  adagból  állott,  vacsorára  alig  evett  valamit.  A 
böjt  nálunk  korunk  átalános  elpuhultsága  miatt  egyi- 
ke a legérezhetőbb  terheknek  ; és  ő nemcsak  megtar- 
totta az  Egyház  által  megszabott  valamennyi  böjtöt 
hanem  jó  kedvvel  is  tartotta  azokat  meg.  „A  böjti 
étel  egészségesebb  a zsírosnál41  szokta  volt 
mondani ; — bizonyosan  nem  csak  a test,  hanem  a 
lélek  egészségét  is  értette.  Csak  hosszú  rábeszéléssel, 
és  az  is  ritkán  hathattak  néha  rá  orvosai  hogy  be- 
tegségekor, kivételt  tegyen.  — És  szintoly  öntagadást 
mutatott  ha  bármily  fárasztó  egyházszertartást  kel- 
lett végeznie.  Többször  vont  magára  súlyos  megbe- 
tegedést azáltal,  hogy  a hosszú  téli  isteni  tisztele- 
tekben, mint  Vezető  részt  vett;  de  az  őt  nem  aka- 
dályozta abban,  hogy  magát  a legközelebbi  alkalom- 
mal újra  koczkáztassa.  Halálos  betegségét  is  egy  szél- 
esős napon  tartott  körmeneten  kapta ; meghűlt  és  öt 
hónapi  szenvedés  után  meghalt ! — Az  ő huzamos 
püspöki  pályája  tövissel  behintett  keresztjáró  ut  volt,  k. 
h.  mely  kora  halálához  vezette,  hogy  mint  hiszszük,  a 
halálból  ismét  életet  adjon! 

Érzem  hogy  kissé  hosszú  voltam,  de  erre  szük- 
ség volt  keresztény  hallgatók,  hogy  nyugodt  lélekkel 
kérdezhesselek  meg  benneteket:  volt  e a meghalt 
Püspök  méltó  arra  hogy  nyugodtan  halljon 

meg?  Tudom  hogy  ti  erre  biztosan  nem  felelhettek'; 
ezt  csak  Isten  a vesék  titkos  redőinek  vizsgálója  te- 
hetné csalhatlanul,  — ki  a halott  felett  mégis  tartot- 
ta már  ítéletét.  De  tegyük  meg  mi  emberileg  lehet- 
séges hogy  vigasztalódjunk,  s tanuljunk.  Ti  ismeri- 
tek már  a meghalt  Püspök  jellemét,  tudjátok  hogy 
ő eszes,  tanult,  komoly,  mély  itéletü,  s öntagadó 
férfiú  volt,  hogy  szerette  az  emberiséget,  mert  csiig- 
gedetleniil  munkált  érette,  s szerette  az  Istent,  mert 
szerette  házának  dicsőségét,  s szolgálatában  halt 
is  meg — lehet  e tehát  feltenni,  hogy  egy  ily  fér- 
fiú zavarban  volt,  vagy  állatta  magát  avagy  játékot 
űzhetett  azokkal  kik  megtört  szívvel  s könnyezve 
állták  körül  halálos  ágyát?  Nem!  midőn  az  elhunyt 
Püspök  néhány  nappal  halála  előtt  mondá : én  kész 
vagyok  meghalni;  én  kibékültem  Istennel, 
mondá  azt  mert  valóban  érezte ! A lelkiismeret  té- 
vedhet de  soha  sem  áltat;  a halállal  szemben  pedig 
a lelkiismeret  szava  mindig  magának  Istennek  szava ! 

Tudom  hogy  a meghalt  Püspöknek,  — mint  min- 
den embernek  — voltak  gyengéi  is ; sőt  hozzáadom 
hogy  e gyengeségek  talán  nagyok  is  voltak.  A nagy 
embereknek  rendesen  hibáik  is  nagyok.  Mennél  fé- 
nyesebb a test  annál  bántóbban  ri  le  róla  a folt.  De 
hát  nincs  e már  mód : hogy  a hibák,  és  bűnök  szeny- 
nyes  hüvelyéből  már  itt  a földön  kivetkezzünk . Is- 
ten szigorúbb  mint  mi  mert  igazságos,  de  nem  [oly 
engesztelhetlen  mint  mi  mert  könyörületes ! Nála  az 
igazi  bánat  egyetlen  sóhaja  elég  arra  hogy  a bű- 
nöknek egész  tengere  egy  pillanat  alatt  száradjon 
fel  ! Sőt  ő végtelen  jóságában  még  alkalmas  módot 
is  nyújt:  hogy  magunkba  szálhassunk.  Szenvedést 
küld  a testre  hogy  a test  egészsége  a lélekbe  köl- 
tözzék át.  — Éppen  azon  mértékben  a minőben 
gyengül,  aszik  vagy  merevül  a test, — épül,  erősbö- 
dik,  tisztul,  s elevenedik  a lélek.  Minden  súlyosabb  szen- 
vedés a halál  hírnöke,  mely  a beteget  a meny  és  pokol 

közötti  választással  kínaija  meg  s üdvösen  megrenditi. 
A szenvedés  nemcsak  büntetés,  hanem  kegyelem  is. 
Igen,  Isten  képes  ugyanegy  időben  s ugyanegy  esz- 
közzel sújtani,  s áldani  is  egyszersmind.  A szenvedés 
áldás  mert  bünbánatra  vezet,  s mert  kevesbiti  a bű- 
nök tulvilági  büntetéseit.  Valóban  én  azt  hiszem  k.  h. 
hogy  a meghalt  Püspök  öthavi  kínszenvedése,  Isten 
kegyelmének  tisztitó  tüze  volt  mely  izzóvá  tette  a 
Püspök  lelkét  hogy  hullatná  el  salakjait,  s Isten  lei- 
kével, forrna  össze.  És  a Püspök  felfogta  e szenve- 
dés becsét  mert  nyugodtan  tűrte  azt.  Csupán  pár  íz- 
ben panaszkodott  azon:  hogy  nem  volt  ember 
ki  őt  az  említett  egyházi  körmenet  alatt 
a kedvezőtlen  időre  figyelmeztette  volna! 
e panasz  azonban  a szenvedés  átmenő  gyengesége 
volt  csak,  mely  egyúttal  a fájdalom  nagyságára 
mutatott!  Egy  kíméletlen  jóakarója  azt  találta  volt 
neki  egy  Ízben  mondani:  hogy  némelyek  kedvvel 
várják  halálát;  ez  rá  nézve  Brutus  tőrdöfése  volt; 
a szenvedő  Főpap  azonban  megtörtén  ugyan,  de 
nyugodt  szelídséggel  jegyezte  meg:  jól  tudom 
én  azt;  pedig  meglátják:  hogy  csákó  lyan 

Püspök jök  sem  lesz  a minő  én  voltam! 
A halál  közeledésével  bátorsága  s nyugalma  is  nőtt. 
Még  az  utolsó  perczben  is,  midőn  az  álmában  lá- 
tott püspöki  koronájának  földrehullásában,  a már  kü- 
szöbön álló  halálnak  képét  láthatta  — szelíden  mo- 
solygott! Valóban  magasztos  látvány,  midőn  egy  ember 
ki  sírva  jön  e világra,  — mosolylyal  válik  tőle  meg  ! Igaz 
mit  sz.  Ágoston  mond-^  hogy  „nem  halhat  meg  az 
rosszul  ki  jól  élt!“  de  való  viszont  az  is:  hogy 
ki  jól  hal  meg  boldog  életre  kell  egykor  feltá- 
madnia! Nekünk  okunk  van  k.  h.  vigasztalódva  meg- 
bízni Istennek  végtelen  könyörületességében : hogy  a 
meghalt  Püspök  feloldoztatván  Isten  szol- 
gája által  a földön,  fel  van  egyszersmind 
£>ldva  a menyekben  is! 

Ideje  azonban  megválni  már  a halottól  hog)  mi 
élők  kissé  önmagunkkal  is  foglalkozzunk.  A nagy  Ha- 
lott úgyis  csak  megelőzött  bennünket;  „minden  em- 
bert érdeke]  Istennek  ezen  ítélet  e“  mond 
az  írás  (Bőit.  Sirák  41.  5.)  Visszásán  jőne  ki  ha  a 
méhek  gazdag  virágházból  üresen  térnének  vissza 
sejtjeikbe.  Az  egyházi  gyászbeszéd  nem  lehet  pusztán 
életirás.  Igaz  hogy  midőn  mi  Halottunk  emlékét  üljük 
egy  utal  a halál  torát  is  üljük  „de  tanácsosabb 
a siralomnak  hogy  sem  a 1 a k a d a 1 o m n a k 
házába  menni,- — mond  a Szent  Lélek  — mert 
amabban  1 á t j u k mi  a vége  minden  ember- 
nek, és  az  élő  az  ő szivébe  szálván  a jö- 
vendőről gondolkodik,, ( Pred.  7.  3.)  — A méhek 
a fanyarizű  virágból  is  az  édes  elemet  szíják  ki.  A halál 
árnyéka  k.  h.  az  utat  jelöli  mely  az  örök  világos- 
ságba vezet.  A halálárnyék  rétege  itt,  az  ég  boltozatá- 
val érintkezik.  Igen!  nekünk  a haláltól  kell  megta- 
nulnunk:  mikép  kelljen  élnünk!  Csodálatos,  de  igaz 
hogy  Isten  után  — ki  maga  az  élet,  a halál  bir  leg- 
meggyőzőbb ékesszólással.  A Bölcs  embernek 
egész  élete  a halál  felőli  elmélkedés.  íme 
Senecának  a pogány  Bölcsésznek  ez  egyszerű  mon- 
data egy  nagy  keresztény  igazságnak  magvát  rejti 
magában;  s csak  ezen  egyetlen  magot  ültessük  át 
ma  sziveinkbe  k.  h.  és  a Halottnak  sírjáról  a legér- 
tékesebb emléket  fogjuk  magunkkal  haza  vinni.  V a* 
lóban  semmi  sem  von  el  bennünket  annyi- 
ra  a bűntől  mint  a hal  ál  r ól  i gyakori  gon- 
dolkodás — mond  Sz.  Ágoston  — és  viszont  sem- 
mi sem  teszi  ránk  nézve  annyira  ártalmatlanná  e kike- 
rülhetlen  s ádáz  ellenségünket  mint  a bűnöknek  ke- 
rülése, — mondhatjuk  mi.  Mi  minden  bünkisértet  le- 
győzésével a halál  torkából  egy  egy  mérges  fulán- 
kot  szakítunk  ki.  És  mi  ezáltal  csak  a kölcsönt  ad- 
juk vissza.  A halál  is  azt  teszi  testünkkel,  mit  lel- 
kűnknek kellene  művelnie  a halállal.  „Mi  minden. 

nap  meghalunk,  — mond  a már  említett  Bölcsész 
— mert  minden  nap  egy  egy  rész  válik 
le  életünkből.  Vegyünk  tehát  példát  ellenségünk- 
től, küzdjünk  ellene  folyvást,  és  küzdjünk  hasonló 
fegyverrel ; ejtsünk  rajta  mi  is  naponkint  sebet ; 
hogy  ha  majd  megfogja  is  egykor  ölni  testün- 
ket, lelkünk  élete  mentve  maradjon!  E küzdelem 
még  a halált  megelőző  szenvedések  ellen  is,  mely- 
lyek  néha  metszőbbek  magánál  a halál  fájdalmá- 
nál, meg  fog  bennünket  edzeni.  Ki  lélekben  ép,  az 
a testi  szenvedések  alatt  a vértanú  hősiségével, 
mert  a szent  vértanuk  kegyelmével  tir.  A bűnös 
lelket  erőszakkal  vonszolja  ki  a halál  testéből  hogy 
az  örök  halálba  taszítsa ; a büntiszta  lelket  ellen- 
ben szelíden  hívja  ki  porlakából,  és  elkiséri  őt  az 
utón,  mely  a boldog  örökkévalóságba  vezet.  A ha- 
lál, a bűnös  emberek  e réme,  a megtisztult  lelkek 
rabszolgája  ! Tudjátok-e  mennyit  szenvedett  a meghalt 
Püspök  ? ő maga  mondá : hogy  pokoli  kínokat 
kell  szenvednie  ; ő betegsége  folytán,  gyakori  fuldok- 
lásai  közben  többször  halt  meg,  mert  többször  állott 
el  teljesen  lélekzete,  és  ismét  feltámadt:  hogy  kín- 
szenvedéseit elölről  kezdje,  s ismét  meghaljon.  Halála, 
mely  f.  é.  okt.  19.  történt  meg,  nem  volt  pusztán  halál, 
hanem  utolsó  halála  volt!  És  még  is  ő bátor  és 
erős  maradt  mindvégig.  Sőt  úgy  látszik:  mintha  az 
elhunyt  Püspök,  mikép  hajdan  hitünk  szent  vértanúi 
hősi  türelme  által  kifárasztotta  volna  a halált,  mindamel- 
lett hogy  az  nemcsak  könyörtelen  hanem  ügyetlen  is 
volt,  mert  többször  kellett  sújtania  mig  ölhetett!  Az 
utolsópercekben  pedig  még  nyugodt  mosolylyal  is  fogad- 
ta a végcsapást  halálellenétől,  mely  immár  barátjává 
etí ! 

íme  keresztény  Testvéreim ! Ti  különösen  kik  a 
meghalt  Püspökben  Főpásztorotokat  vesztettétek,  n é z- 
zétek,  és  lássátok  minő  Atyát  vesztettetek.  Ta- 
nított bennünket  mig  éltg.s.  halálában  is  tanítást  ha- 

gyott.  És  e tanítás  volt  az  ő végáldása..  Rajtunk  áll 
csak:  hogy  az  bennünk  gyümölcsözővé  legyen.  Kö- 
vessük példáját,  és  tanuljunk  mi  is  elszántan  halni 
meg.  „A  meghalásban  — mond  Seneca  — 
nincs  semmi  dicsőség,  de  bátran  meghal- 
ni dicső“  Ne  feledjétek  el  azonban  hogy  az  hal- 
hat meg  csak  bátran,  kit  előbb  a kegyelem  erős- 
sé tett.  A kegyelem  a halálfélelemnek  egyedüli  el- 
lenmérge. Igyekezzetek  megszerezni,  és  megőrizni 
ez  isteni  talizmányt,  és  ne  tartsatok  aztán  mitsem  a 
meghalás  félelme,  szenvedései,  s veszélyeitől.  Küzd- 
jetek  a bűn  minden  kisértései  ellen;  a bűn  is  halál, 
s pedig  vészesebb  még  a test  halálánál,  mert  ez 
utóbbi  a lelki  halál  zsoldjában  áll.  A bűnös  kettős 
halállal  múlik  ki,  az  igazak  ellenben  csak  átszende- 
rülnek,  hogy  egykor  örök  életre  ébredjenek. 

De  a meghalt  Püspök  k.  T.  nem  csak  tanított ; 
az  ő felszentelt  Jobbja  által  jött  ránk  egyúttal  a ke- 
gyelem, hogy  mi  is  Tanitókká  lehettünk  Istennek 
sz.  Egyházában ! — O legnagyobb  jótevőnk  is  volt, 
mert  neki  köszönhetjük  hogy  Isten  szolgái  és  titkai- 
nak sáfáraivá  lehettünk.  Igen  kevés  kivétellel  megyénk 
valamennyi  papjai  vagy  általa  vétettek  fel  az  oltár 
•szolgálatába,  vagy  általa  avattatlak  fel  áldozárokká, 
vagy  legalább  tőle  nyerték  jelenlegi  javadalmaikat 
s méltóságaikat.  Mi  tehát  hálára  is  vagyunk  iránta 
kötelezve,  mély,  őszinte,  tartós  hálára.  Őrizzük  emlé- 
két szivünkén; — ő megérdemli  hogy  halála  után 
is  bennünk  odábbéljen.  Legyünk  iránta  kegyelettel ; 
ki  a meghalt  Püspök  iránt  gyöngédielen  az  az  Élőt 
sem  fogja  megbecsülni.  Kövessük  őt  a jóban  hogy 
árvaságunkban  is  méltó  fiai  maradhassunk.  — Min- 
denekfelett  pedig  imádkozzunk  lelki  üdvéért , és 
kérjük  Istent  buzgón  : helyezné  Őt  el  ott  hol  szen- 
téi n y ivg  o s z n a k ; — hiszen  ha  nem  lenne  is 
már  szüksége  könyörgésünkre,  úgy  is  áldáskép  fog  az 

ránk  visszaszállni,  mint  a felgőzölgő  ködpára,  mely 
mint  harmat  hull  alá  vissza  a földre. 

Felejtsetek  elés  bocsássatok  meg  szívből  mindent, 
ha  netalán  valakinek  köziiletek  rövidséget  kellett  volna 
kormánya  alatt  szenvednie.  A gyászlepel,  mely  porait 
fedi,  fedje  el  a múlt  minden  sérelmeit  és  fájdalmait. 
Oly  emelkedett  lélek,  minő  meghalt  Püspökünkben  élt, 
csak  tévedésből,  kényszerülve  s mindig  csak  kinzó  bel- 
harcz  után  okozhatott  saját  gyermekeinek  fájdalmat. 
Ne  legyünk  bírák  saját  ügyünkben.  A halál,  mely 
Püspökünket  elnémította,  vessen  zárt  a mi  ajkainkra 
is.  Több  mint  gyávaság  — kegyetlenség  volna,  ha  a 
fiú  megtámadná  atyját,  midőn  ez  magát  többé  nem 
védheti.  Az  élők  s halottak  közötti  harcz  természet- 
ellenes  s épp  azért  a természet  Urának  bosszújáért 
égre  kiált ! Hol  maga  Isten  szólt  már,  ott  az  ember- 
nek el  kell  hallgatnia! 

Kérjük  inkább  a helyett  a mennyei  Főpásztort, 
hogy  mit  meghalt  Püspökünkben  vesztettünk , azt 
Utódjában  visszanyerjük.  Valóban  egy  Isten  szive  sze- 
rinti Püspök  oly  nagy  áldás  a megyére,  hogy  az  árva* 
ság  egész  ideje  alatt,  a megye  összes  híveinek  szaka- 
datlanul kellene  eziránt  Isten  előtt  esedezniök.  De  ez 
is  egyszersmind  minden  mit  tehetünk,  a többi  magá- 
nak, s egyedül  Istennek  dolga.  Isten  a jogot  jegyesek- 
ről gondoskodni  Egyháza  számára  magának  tartotta 
fenn.  — Kiskoromtól  mindig  tetszett  a monda,  mely 
éppen  a mi  jámbor  népünk  ajkain  él.  Régen  — szól  a 
monda  — püspökválasztás  alkalmáral  püspöki  korona 
jelent  meg  a légkörön,  s ott  lebegett  a választó  papok 
s a hivő  nép  felett,  s kinek  aztán  fejére  szállt,  az 
kiáltatott  ki  az  illető  Egyház  Püspökévé.  íme  az  egy- 
szerű nép  mily  megható  s találó  érzéki  képbe  öltöztette 
a szent  irás  azon  nagy  igazságát:  hogy  a Püspö- 
köket a Sz. lélek  rendeli,  Isten  anyaszent' 
egyházának  legeltetésére  ( Ap.  G 1.20.28.) 

Higyünk  mi  is  ezen  igazságban  oly  erősen,  mikép 

hisz  népünk,  és  éljünk,  s hassunk  egyszersmind  e 
hitünk  szerint,  mert  csak  ezen  esetben  lehetünk  meg- 
győződve : hogy  ha  P ü s p ö k a t y á n k mégis  halt, 
nem  maradunk  árván  mert  Isten  velünk  leszen. 
Ámen,  f 


